Oscar 2026

**98-Akademiya mukofoti** (yoki **2026-yilgi Oscar mukofoti**) marosimi 2026-yil 15-mart kuni Amerika Qoʻshma Shtatlarining Los Angeles shahri Hollywood hududidagi Dolby teatrida boʻlib oʻtdi. Marosimni Kino sanʼati va fanlari akademiyasi (AMPAS) taqdim etdi. Tantanali marosim davomida AMPAS 2025-yilda namoyish etilgan filmlarni taqdirlash uchun 24 ta nominatsiya boʻyicha Akademiya mukofotlarini topshirdi. Marosim AQShda ABC telekanali orqali efirga uzatildi hamda Hulu platformasida onlayn tarzda namoyish etildi.

Komik aktyor Conan O'Brien oʻtgan yili marosimni olib borgani uchun ijobiy baholar olganidan soʻng, ushbu tadbirga ketma-ket ikkinchi marta boshlovchilik qiladi. Raj Kapur va Katy Mullan uchinchi yil ketma-ket ijrochi prodyuser sifatida qaytadi, Hamish Hamilton esa yana marosim rejissyori boʻlib ishlaydi.

Shu bilan bogʻliq tadbirlar doirasida Akademiya 2025-yil 16-noyabr kuni Hollywooddagi Ovation Hollywood majmuasining Ray Dolby Ballroom zalida 16-Governors mukofoti marosimini oʻtkazgan. Ilmiy va texnik yutuqlar uchun Akademiya mukofotlari esa 2026-yil 28-aprel kuni Los Angelesdagi Akademiya kino muzeyida boʻlib oʻtadigan alohida marosimda topshiriladi.

Bu yil eng yaxshi kasting nominatsiyasi ilk bor alohida kategoriya sifatida joriy etiladi. Shu tariqa, raqobat asosida topshiriladigan Oskar mukofotlari kategoriyalari soni 24 taga yetadi.

## Nomzodlar

98-Akademiya mukofoti uchun nomzodlar 2026-yil 22-yanvar kuni Beverly Hills shahridagi Samuel Goldwyn teatrida aktrisa Danielle Brooks hamda aktyor Lewis Pullman tomonidan eʼlon qilindi.

Sinners filmi olgan oʻn olti nominatsiya Oskar mukofotlari tarixidagi eng yuqori koʻrsatkich boʻlib, ilgari All About Eve (1950), Titanic (1997) va La La Land (2016) filmlari egallab kelgan oʻn toʻrt nominatsiyalik rekordni ortda qoldirdi. Shuningdek, filmda bir film uchun nomzod boʻlgan qora tanli shaxslar soni boʻyicha ham yangi rekord oʻrnatib, ularning sonini oʻntaga yetdi. Filmni suratga olgan Warner Bros. Pictures studiyasi esa jami oʻttiz nominatsiyani qoʻlga kiritib, 2005-yilda oʻzi oʻrnatgan rekordini takrorladi. Koʻplab kino tanqidchilari va jurnalistlar ushbu nominatsiyalarni muhim yutuq sifatida baholab, Akademiyaning qora tanli kinoijodkorlar kinosi hamda daxshat janriga eʼtibor qaratganini yuqori baholadilar.

30 yoshida Timothée Chalamet Marlon Brandodan keyin uch marta aktyorlik nominatsiyasiga sazovor boʻlgan eng yosh aktyorga aylandi. Shuningdek, u bir yilning oʻzida ham aktyor, ham prodyuser sifatida nominatsiya olingan eng yosh shaxs boʻlib, bu borada Warren Beatty rekordini yangiladi. Wagner Moura eng yaxshi erkak roli uchun nominatsiyaga  qoʻyilgan ilk braziliyalik aktyorga aylandi Stellan Skarsgård esa ingliz tilida boʻlmagan xalqaro badiiy film uchun eng yaxshi ikkinchi darajali erkak roli nominatsiyasiga koʻrsatilgan birinchi aktyor boʻldi.

Amy Madigan ilk nominatsiyasini Twice in a Lifetime (1985) filmidagi ikkinchi darajali roli uchun olgan edi. Weapons filmi uchun olgan soʻnggi nominatsiyasi bilan ushbu ikki nominatsiya orasidagi qirq yillik tanaffus aktrisalar orasida Oscar nominatsiyalari oʻrtasidagi eng uzoq vaqt farq sifatida rekord oʻrnatdi. Ruth E. Carter eng yaxshi kostyum dizayni nominatsiyasi boʻyicha beshinchi marta nomzod boʻlgani barcha kategoriyalar boʻyicha eng koʻp nominatsiya olgan qora tanli ayolga aylandi. Autumn Durald Arkapaw eng yaxshi operatorlik ishi nominatsiyasiga koʻrsatilgan toʻrtinchi ayol hamda bu nominatsiyani olgan birinchi oq tanli bo‘lmagan ayolga aylandi. Chloé Zhao Jane Campiondan keyin eng yaxshi rejissyor nominatsiyasiga ikki bora nomzod etib koʻrsatilgan ikkinchi ayol, shuningdek ushbu nominatsiyani olgan birinchi oq tanli bo‘lmagan va avval ushbu mukofotni qoʻlga kiritgan ilk ayol boʻldi. Eng yaxshi film nominatsiyasi boʻyicha toʻqqiz marta nomzod boʻlgan Dede Gardner esa Kathleen Kennedyni ortda qoldirib, eng koʻp nominatsiya olgan ayol prodyuserga aylandi.
### Mukofotlar

Nomzodlar ingliz alifbosi tartibida joylashtirilgan.

## Manbalar